Христо Смирненски
Албумче за полякинята

chitanka.info

По нейните устни лалета цъфтят

и буря от пламък кипи,

по нейната шия елмази блестят

и тъмни следи от зъби.

Под нейния поглед — тъма и кинжал,

несетно се всичко топи:

и камък, и младост, и златен метал

на следващи нея тълпи.

В сърцето й вечната младост цари

и бликат лъчи и цветя,

от своята смъртна постеля дори

в свещеника влюбва се тя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.